Komisjoni direktiiv 96/66/EÜ,

14. oktoober 1996,

millega muudetakse nõukogu direktiivi 70/524/EMÜ söödalisandite kohta

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, [1] viimati muudetud direktiiviga 96/51/EÜ, [2] eriti selle artiklit 7,

ning arvestades, et:

direktiivis 70/524/EMÜ on sätestatud selle lisade sisu regulaarne muutmine, et võtta arvesse teaduse ja tehnika arengut; need lisad on konsolideeritud komisjoni direktiiviga 91/248/EMÜ [3];

teatavates liikmesriikides on edukalt katsetatud koktsidiostaatikumide rühma kuuluvate söödalisandite ja teiste raviainete uusi kasutusviise; kuni ühenduse tasandil heakskiitmiseni tuleks neid uusi kasutusviise ajutiselt lubada riiklikul tasandil;

Tšernobõli avarii põhjustas radioaktiivse tseesiumi sadenemise, mis saastas loomasööta teatavates Põhja-Euroopa piirkondades; inimeste ja loomade tervise kaitsmiseks ning kaitsemeetmete kehtestamiseks radioaktiivsete tseesiuminukliidide tekitatud saastatuse vastu võitlemiseks tuleks luua uus söödalisandite rühm, nimelt "radionukliide siduvad ained"; teatavates liikmesriikides on edukalt katsetatud sellesse rühma kuuluvat uut söödalisandit, mis võimaldab oluliselt vähendada loomadel tseesiuminukliidide omastamist; kuni ühenduse tasandil heakskiitmiseni tuleks selle uue söödalisandi kasutamist ajutiselt lubada siseriiklikul tasandil;

erinevate II lisas loetletud ja seetõttu siseriiklikul tasandil lubamiseks sobilike söödalisandite uurimine ei ole veel lõpetatud; seepärast tuleks nende ainete lubatud kasutamisaega teatud aja võrra pikendada;

käesolevas direktiivis sätestatud meetmed on kooskõlas alalise söödakomitee arvamusega,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 70/524/EMÜ lisasid muudetakse vastavalt käesoleva direktiivi lisale.

Artikkel 2

1. Liikmesriigid jõustavad käesoleva direktiivi lisa täitmiseks vajalikud õigusnormid hiljemalt 31. märtsil 1997. Liikmesriigid teatavad sellest viivitamata komisjonile.

Liikmesriigid lisavad nende poolt vastuvõetud normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike põhiliste õigusnormide teksti.

Artikkel 3

Käesolev direktiiv jõustub kahekümnendal päeval pärast selle avaldamist Euroopa Ühenduste Teatajas.

Artikkel 4

Käesolev direktiiv on adresseeritud liikmesriikidele.

Brüssel, 14. oktoober 1996

Komisjoni nimel

komisjoni liige

Franz Fischler

[1] EÜT L 270, 14.12.1970, lk 1.

[2] EÜT L 235, 17.9.1996, lk 39.

[3] EÜT L 124, 18.5.1991, lk 1.

--------------------------------------------------

LISA

1. I lisas:

1.1. Ingliskeelse teksti A osa, "Antibiootikumid", kande E 716 "Salinomütsiinnaatrium" ja D osa, "Koktsidiostaatikumid ja muud raviained", kande E 766 "Salinomütsiinnaatrium" all asendatakse tekst veerus "Keemiline valem, kirjeldus" mõlemal juhul järgmise tekstiga:

C42H69O11Na (polüeetermonokarboksüülhappe naatriumsool, saadud Streptomyces albus’est)

Elaiofüliinisisaldus: vähem kui 42 mg salinomütsiinnaatriumi kilogrammi kohta

17-epi-20-desoksüsalinomütsiini sisaldus: vähem kui 40 g salinomütsiinnaatriumi kilogrammi kohta

2. II lisas:

2.1. A osas "Antibiootikumid":

2.1.1. kande 30 "Virginiamütsiin" all asendatakse loomakategooria "Emised" puhul kuupäev " 30.11.1996" veerus "Loa tähtaeg" kuupäevaga " 30.11.1997";

2.1.2. kande 31 "Tsinkbatsitratsiin" all asendatakse loomakategooriate "Broilerkanad" ja "Sead" puhul kuupäev " 30.11.1996" veerus "Loa tähtaeg" mõlemal juhul kuupäevaga " 30.11.1997";

2.1.3. kande 32 "Ardatsiin" all asendatakse loomakategooria "Broilerkanad" puhul kuupäev " 30.11.1996" veerus "Loa tähtaeg" kuupäevaga " 30.11.1997";

2.2. D osas "Koktsiodiostaatikumid ja muud raviained":

2.2.1. kande 25 "Halofuginoon" all asendatakse loomakategooria "Munakanad" puhul kuupäev " 30.11.1996" veerus "Loa tähtaeg" kuupäevaga " 12.7.1997";

2.2.2. a) a) kande 26 "Salinomütsiinnaatrium" all asendatakse loomakategooria "Nuumküülikud" puhul kuupäev " 30.11.1996" veerus "Loa tähtaeg" kuupäevaga " 30.11.1997";

b) kanne 26

"Salinomütsiinnaatrium"

viiakse lõpule järgmiselt:

"Nr | Söödalisand | Keemiline valem, kirjeldus | Loomaliik või -kategooria | Vanuse ülempiir | Miinimumsisaldus | Maksimumsisaldus | Muud sätted | Loa tähtaeg |

mg täissööda | kg kohta |

Munakanad | 12 nädalat | 30 | 50 | Kasutusjuhendisse märkida: "Hobustele ohtlik""See söödalisand sisaldab ionofoori; samaaegne kasutamine teatavate raviainetega (nt tiamuliiniga) võib olla vastunäidustatud" | 30.11.1997" |

c) ingliskeelse teksti kande 26

"Salinomütsiinnaatrium"

all asendatakse tekst veerus

"Keemiline valem, kirjeldus"

kõikidel juhtudel järgmise tekstiga:

"C42H69O11Na (polüeetermonokarboksüülhappe naatriumsool, saadud Streptomyces albus’est)

Elaiofüliinisisaldus: vähem kui 42 mg salinomütsiinnaatriumi kilogrammi kohta

17-epi-20-desoksüsalinomütsiini sisaldus: vähem kui 40 g salinomütsiinnaatriumi kilogrammi kohta";

2.2.3. kande 27 "Diklasuriil" all asendatakse loomakategooria "Kalkunid" puhul kuupäev " 30.11.1996" veerus "Loa tähtaeg" kuupäevaga " 30.11.1997";

2.2.4. lisatakse järgmine kanne:

"Nr | Söödalisand | Keemiline valem, kirjeldus | Loomaliik või -kategooria | Vanuse ülempiir | Miinimumsisaldus | Maksimumsisaldus | Muud sätted | Loa tähtaeg |

mg täissööda | kg kohta |

28 | Maduramütsiinammoonium | C47H83O17N (polüeetermonokarboksüülhappe ammooniumsool, saadud Actinomadura yumaensis'est) | Kalkunid | 16 nädalat | 5 | 5 | Kasutamine keelatud vähemalt viis päeva enne tapmist Kasutusjuhendisse märkida: "Hobustele ohtlik""See söödalisand sisaldab ionofoori; samaaegne kasutamine teatavate raviainetega (nt tiamuliiniga) võib olla vastunäidustatud" | 30.11.1997" |

3. F osa, "Värvained, sealhulgas pigmendid", kande 11 "Astaksantiinirikas Phaffia rhodozyma" all asendatakse loomakategooria "Lõhe, forell" puhul kuupäev " 30.11.1996" veerus "Loa tähtaeg" kuupäevaga " 30.11.1997".

4. L osas "Sideained, paakumisvastased ained ja koagulandid":

4.1. kande 1 "Sünteetilised kaltsiumaluminaadid" all asendatakse loomakategooria "Lüpsilehmad, nuumveised, vasikad, lambatalled, kitsetalled" puhul kuupäev " 30.11.1996" veerus "Loa tähtaeg" kuupäevaga " 12.7.1997";

4.2. kande 2 "Natroliit-fonoliit" all asendatakse kuupäev " 30.11.1996" veerus "Loa tähtaeg" kuupäevaga " 30.11.1997".

5. N osa, "Ensüümid", kande 1 "3-fütaas (EC 3.1.3.8.)" all asendatakse loomakategooriate "Sead (kõik loomakategooriad)" ja "Kanad (kõik loomakategooriad)" puhul kuupäev " 30.11.1996" veerus "Loa tähtaeg" mõlemal juhul kuupäevaga " 30.11.1997".

6. O osas "Mikroorganismid":

6.1. kande 1 "Bacillus cereus var. toyoi (CNCM I-1012/NCIB 40112)" all asendatakse loomakategooriate "Põrsad", "Sead" ja "Emised" puhul kuupäev " 30.11.1996" veerus "Loa tähtaeg" kõigil juhtudel kuupäevaga " 30.11.1997";

6.2. kande 2 "Bacillus licheniformis (DSM 5749)/Bacillus subtilis (DSM 5750) [vahekorras 1:1]" all asendatakse loomakategooria "Põrsad" puhul kuupäev " 30.11.1996" veerus "Loa tähtaeg" kuupäevaga " 30.11.1997";

6.3. kande 3 "Saccharomyces cerevisiae (NCYC Sc 47)" all asendatakse loomakategooria "Nuumveised" puhul kuupäev " 30.11.1996" veerus "Loa tähtaeg" kuupäevaga " 30.11.1997";

6.4. kande 4 "Bacillus cereus (ATCC 14893/CIP 5832)" all asendatakse loomakategooriate "Nuumküülikud" ja "Aretusküülikud" puhul kuupäev " 30.11.1996" veerus "Loa tähtaeg" mõlemal juhul kuupäevaga " 30.11.1997".

7. Lisatakse järgmine rühm ja kanne:

"Nr | Söödalisand | Keemiline valem, kirjeldus | Loomaliik või -kategooria | Vanuse ülempiir | Miinimumsisaldus | Maksimumsisaldus | Muud sätted | Loa tähtaeg |

mg täissööda kg kohta | mg täissööda kg kohta |

P.Radionukliide siduvad ained

1. | Radioaktiivset tseesiumi (137Cs ja 134Cs) siduvad ained | | |

1.1. | Raud(III)ammooniumheksatsüanoferraat(II) | NH4Fe(III)[Fe(II)(CN)6] | Mäletsejalised (kodustatud ja kodustamata) | – | 50 | 500 | Kasutamisjuhendisse märkida: "Raud(III)ammooniumheksatsüanoferraat(II) kogus päevaratsioonis peab olema 10 mg ja 150 mg vahel 10 kg kehakaalu kohta" | 30.11.1997 |

Vasikad, kes veel ei mäletse | – | 30.11.1997 |

Lambatalled, kes veel ei mäletse | – | 30.11.1997 |

Kitsetalled, kes veel ei mäletse | – | 30.11.1997 |

Kodu- ja metssead | – | 30.11.1997" |

--------------------------------------------------